Womens/Ladies Thermal Floral Mosaic Pattern Long Janes | Fruugo
£10,30 £6,84 + Kostenlos Standardversand
Größe Large (18-20 UK) Medium (14-16 UK) Small (10-12 UK)
Ladies thermal long janes with floral mosaic design. Choice of 3 sizes: Small (10-12 UK- Waist: 25-27in/63.5-68.5cm), Medium (14-16 UK- Waist: 28-30in/71-76cm), Large (18-20 UK- Waist: 32-34in/81cm-86cm). 50% Cotton, 50% Polyester. Machine washable.
Womens/Ladies Thermal Floral Mosaic Pattern Long Janes wurde Ihrem Warenkorb hinzugefügt Cyrilliese alfabet - Wikipedia
’n Voorbeeld van Russiese lopende skrif
Amptelike taal van:
ca. 940 tot hede
Cyrs (Ou Kerkslawies)
Die Cyrilliese alfabet of azboeka is ’n skryfstelsel wat in omstreeks die 10de eeu geskep is. Dit is die basis van talle alfabette in Oos-Europa en Asië, onder meer ses Slawiese tale (Russies, Oekraïens, Wit-Russies, Serwies, Masedonies en Bulgaars) en ander tale van die voormalige Sowjetunie. In 2011 was dit die alfabet van 252 miljoen mense se amptelike taal – die helfte daarvan in Rusland.
Kaart van Europese skrifstelsels:
Grieks en Latyn
Latyn en Cyrillies
Met die toetrede van Bulgarye tot die Europese Unie (EU) op 1 Januarie 2007 het Cyrillies die derde amptelike skrif van die EU geword naas die Latynse en Griekse alfabet.
2 Cyrillies vs. Latynse alfabet
3 Transkripsie en transliterasie
3.1 Russiese alfabet
5 Cyrilliese letters
Die Cyrilliese skrif is geskep in die tyd van die Eerste Bulgaarse Ryk en is afgelei van die Griekse alfabet, aangevul met letters van die Latynse en die Glagolitiese alfabet. Laasgenoemde is deur die monnikebroers Cyrillus en Methodius geskep. Die Cyrilliese alfabet self is nie deur die broers geskep nie, maar waarskynlik deur hul studente in die 890's as ’n meer gepaste skrif vir kerkgeskrifte. Later het Cyrillies versprei onder ander Slawiese volke soos die Russe, Serwiërs en ander, sowel as onder nie-Slawiese volke soos die Moldowiërs. Cyrillies en Glagolities is ook vir Kerkslawies gebruik.
Die skrif het deur die eeue verskeie veranderings en moderniserings ondergaan. Al die Cyrilliese letters word nie vir alle tale gebruik nie; die alfabet word aangepas vir die klanke van elke taal wat dit gebruik. So is daar groot verskille tussen byvoorbeeld die Russiese en die Serwiese alfabet.
Letters[wysig | wysig bron]
Die vroeë Cyrilliese alfabet
А Б В Г Д Е Ж Ѕ Z З И І К Л М Н О П Р С Т Ѹ
Ф Х Ѿ Ц Ч Ш Щ Ъ Ꙑ Ь Ѣ Ꙗ Ѥ Ю Ѧ Ѫ Ѩ Ѭ Ѡ Ѻ Ѯ Ѱ Ѳ Ѵ
Daar is aanvanklik nie onderskei tussen hoof- en kleinletters nie. Dis moeilik om die vroeë alfabet op rekenaars weer te gee. Baie moderne letters verskil van die ou letters en het deur die eeue verskillende vorms gehad.
Tsaar Pieter I van Rusland het ’n meer Westerse voorkoms van die Cyrilliese letters in die vroeë 18de eeu voorgestaan en dit is mettertyd in ander tale ook aangeneem. Daarom lyk moderne Cyrilliese letters meer soos Latynse as soos Griekse letters. Die ontwikkeling van sekere Cyrilliese lettertipes vir die rekenaar het verder bygedra tot dié ooreenkoms met Latynse letters.
Daar is min verskille tussen die hoof- en kleinletters. Laasgenoemde is meestal kleiner weergawes van eersgenoemde. Daar is ’n groter verskil tussen regop en kursiewe drukskrif – laasgenoemde stem meer ooreen met lopende skrif. Die letter т in kursiewe en lopende skrif is byvoorbeeld die kleinlettervorm van "Т", nie "М" nie, terwyl die regop drukskrif-vorm "т" is.
Die tabel hier onder toon die verskil tussen regop en kursiewe letters van die Russiese alfabet.
Ook beskikbaar as ’n foto.
Nota: In sommige lettertipes en handskrifte lyk die kleinletter-д soos ’n Latynse g en die kleinletter-т soos die hoofletter-T, net kleiner.
Cyrillies vs. Latynse alfabet[wysig | wysig bron]
Gebruik van die Cyrilliese alfabet:
as die enigste amptelike skrif
as 'n mede-amptelike skrif. In die geval van Moldowa en Georgië is dit in nie-erkende onafhanklike verklaarde deelgebiede
nieamptelik nie, maar word weens historiese omstandighede nog dikwels gebruik
word nie gebruik nie
’n Paar tale wat in Cyrillies geskryf is, is ook in die Latynse alfabet geskryf, soos in Azerbeidjan, Oesbekistan en Moldowa. Ná die verbrokkeling van die Sowjetunie in 1991 het van die voormalige republieke die Latynse alfabet aangeneem as amptelike skrif, soos Turkmenistan, Azerbeidjan en die grootste deel van Moldowa, hoewel Oesbekistan steeds albei stelsels gebruik.
Serwies gebruik beide die Cyrilliese en Latynse alfabet. Volgens die Serwiese grondwet is Cyrillies die enigste amptelike skrif, maar in die praktyk word albei alfabette ewe veel gebruik.
Transkripsie en transliterasie[wysig | wysig bron]
Verskeie stelsels bestaan vir die transkripsie van Cyrilliese letters in die Latynse alfabet. Elke taal gebruik ’n stelsel wat ooreenstem met sy eie speltradisie. So verskil die Afrikaanse spelling van name, waarvan die reëls in die Afrikaanse woordelys en spelreëls (AWS) beskryf word, van dié in Duits, Nederlands of Engels. Die gebruik van die letters "ch" om die Afrikaanse g-klank (soos in "gaan") weer te gee en die letter "g" om die klank "gh" (soos in "gholf") weer te gee, is oorblyfsels van die ou Nederlandse stelsel. Vir Engels bestaan verskeie transkripsiemodelle.
ISO-9 is 'n wetenskaplike stelsel van die Internasionale Standaardeorganisasie wat omkeerbare transliterasie moontlik maak, dit wil sê die transliterasie kan sonder klankverskille omgekeer word na Cyrillies. Dit word gedoen deur gebruik te maak van diakritiese tekens. Die mees onlangse weergawe is ISO 9:1995.
Hieronder is 'n vergelyking tussen Afrikaanse, Nederlandse en Engelse transkripsie:
Russiese alfabet[wysig | wysig bron]
’n Bladsy van Azboeka, die eerste Russiese handboek, in 1574 gedruk deur die drukker Iwan Fjodorof.
А а A /a/ a a a a
Б б Be /b/ b b b b
В в We /v/ v w of f  v v
Г г Ge /g/ g g g g
Д д De /d/ d d d d
Е е Je /jE/ e e/je e/je e/ye
Ё ё Jo /jO/ ë o/jo o/jo e/yo
Ж ж Zje /Z/ ž zj zj zh
З з Ze /z/ z z z z
И и I /i/ i i i i
Й й kort I /j/ j i/j i/j y
К к Ka /k/ k k k k
Л л El /l/ l l l l
М м Em /m/ m m m m
Н н En /n/ n n n n
О о O /o/ o o o o
П п Pe /p/ p p p p
Р р Er /r/ r r r r
С с Es /s/ s s s s
Т т Te /t/ t t t t
У у Oe /u/ u oe u u
Ф ф Ef /f/ f f f f
Х х Cha /x/ x ch ch kh
Ц ц Tse /ts/ c ts ts ts
Ч ч Tsje /tS/ č tsj tsj ch
Ш ш Sja /S/ š sj sj sh
Щ щ Sjtsja /Sj/ šč sjtsj sjtsj shch
Ъ ъ Harde teken geen palatalisasie " - / " - / " - / "
Ы ы Jeri /y/ y i y y
Ь ь Sagte teken /j/ -- palatalisasie ' - / ' - / ' - / '
Э э E /E/ ė e e e
Ю ю Joe /ju/ ju joe joe yu
Я я Ja /ja/ ja ja ja ya
Unicode[wysig | wysig bron]
Die Unicode-standaard het in weergawe 5.1, wat op 4 April 2008 uitgereik is, groot veranderings aan die Cyrilliese blokke aangebring. Daar is vier blokke: U+0400–U+04FF, U+0500–U+052F, U+2DE0–U+2DFF en U+A640–U+A69F.
Cyrilliese letters[wysig | wysig bron]
Moderne letters van die Cyrilliese alfabet
Ghe met strepie Д
I met punt Ї
Kort I (J) Ј
Kort Oe Ф
Jer (harde teken) Ы
Jeri (i) Ь
Jerj (sagte teken)
Nie-Slawiese Cyrilliese letters
Basjkir: Dhe Ҫ
Basjkir: The Ҡ
Basjkir: Qa Қ
Ka met strepie Ң
O met streep Ү
Oe met streep
Ou Cyrilliese letters
A met iota Ѥ
E met iota Ѧ
Klein Joes Ѫ
Groot Joes Ѩ
Klein Joes met iota Ѭ
Groot Joes met iota Ѯ
Geskiedenis van die alfabet
↑ 1,0 1,1 Paul Cubberley (1996) "The Slavic Alphabets". In Daniels en Bright, reds. The World's Writing Systems. Oxford University Press. ISBN 0-19-507993-0.
↑ Columbia Encyclopedia, 6de uitg. 2001-05, s.v. "Cyril and Methodius, Saints"; Encyclopædia Britannica, Encyclopædia Britannica Incorporated, Warren E. Preece – 1972, bl. 846, s.v., "Cyril and Methodius, Saints" en "Eastern Orthodoxy, Missions ancient and modern"; Encyclopedia of World Cultures, David H. Levinson, 1991, bl. 239, s.v., "Social Science"; Eric M. Meyers, The Oxford Encyclopedia of Archaeology in the Near East, bl. 151, 1997; Lunt, Slavic Review, Junie, 1964, bl. 216; Roman Jakobson, Crucial problems of Cyrillo-Methodian Studies; Leonid Ivan Strakhovsky, A Handbook of Slavic Studies, bl. 98; V. Bogdanovich, History of the ancient Serbian literature, Belgrado, 1980, bl. 119
↑ Encyclopædia Britannica, Major alphabets of the world, Cyrillic and Glagolitic alphabets, 2008
↑ Sien gerus die inskrywing daaroor by die Engelse Wikipedia.
↑ f word gebruik aan die einde van woorde of voor stemlose konsonante.
↑ Die gebruik van "j" teenoor "i" kan rofweg aangegee word as dat "j" gebruik word aan die begin van 'n woord, voor 'n klinker en tussen klinkers. Gebruik "i" aan die einde van 'n woord, na 'n klinker of tussen medeklinkers.
Russiese alfabet met klanke en geanimeerde letters
Klanke van die Russiese alfabet
Inligting oor Cyrillies en lopende skrif
Fonts, slutelborde, sagteware
Tipometar: Serwiese alfabet
Oesbekies – Latyns
Wikimedia Commons het meer media in die kategorie Cyrilliese alfabet.
Wikiwoordeboek het 'n inskrywing vir Cyrilliese alfabet.
Amptelike tale van Rusland
Ontsluit van "https://af.wikipedia.org/w/index.php?title=Cyrilliese_alfabet&oldid=2018428"
Die bladsy is laas op 23 Julie 2019 om 22:25 bygewerk.